Zenzias sozials - Biquipedia, a enziclopedia libre

# Zenzias sozials

### De Biquipedia

As zenzias sozials son as zenzias u desziplinas zientificas que s'ocupan d'aspeutos umanos d'o mundo, no estudeaus en as zenzias naturals. S'adedican á l'estudeo d'as manifestazions naturals y inmaterials d'as soziedaz. S'esferenzian d'as umanidaz en que s'emplega o metodo zientifico y atras metodolochías rigurosas d'analís. Drento d'a clasificazión d'as zenzias entre as zenzias d'a naturaleza y as zenzias de l'esprito, as zenzias sozials bi son dentro d'as zagueras. A mayor parti d'as zenzias sozials no se miran de descrubrir lais d'alcanze unibersal, sino entrepretar o sentiu de l'aizión umana. Isto se fa prenzipalmén por meyo d'a comprensión d'as intenzions suchetibas d'as presonas.

O prenzipal grupo de zenzias sozials encluye

- Antropolochía
- Etnolochía
- Arquiolochía
- Sicolochía
- Soziolochía
- Politica
- Economía
- Urbanismo

Á las que s'adiben:

- Zenzias d'a Comunicazión
- Zenzias d'a Informazión
- Sicolochía sozial
- Cheografía umana
- Demografía
- Treballo Sozial
- Ecolochía umana
- Estatistica

Atras desziplinas, consideradas por beluns como parti d'as umanidaz, son:

- Istoria
- Istoria sozial
- Lingüistica
- Semiotica
- Semiolochía

Muitas d'as desziplinas d'iste grupo han teniu discusions epistemolochicas respeuto a qué ye una zenzia, y si pueden ser consideradas como tals. En primeras, se prenió como modelo d'una zenzia sozial á la fesica y atras zenzias naturals. Sin dembargo con o tiempo s'ha identificau a particularidá de l'ocheto d'estudeo que ye a soziedá, que no se troba aintro d'os metodos y supuestos que estudean as zenzias naturals.

Retrieved from "http://an.wikipedia.org../../../z/e/n/Zenzias_sozials.html"

Categoría: Zenzias sozials

##### Views

- Articlo
- Descusión
- Current revision

##### Rechirar

##### Atras luengas

- Asturianu
- Català
- Dansk
- Deutsch
- English
- Esperanto
- Español
- Ido
- 日本語
- Lietuvių
- Nederlands
- 中文